(Ez az előadás spanyolul hangzott el, egymás utáni angol fordítás kíséretében.)
(Spanyolul beszél: Rayma Suprani)
Cloe Shasha: Kislányként
a házunk minden falát telerajzoltam.
(Spanyolul beszél: Rayma Suprani)
CS: Addig, míg egy nap anyám dühbe gurult, s azt mondta:
"Csak egy falra rajzolhatsz,
a többire nem."
(Nevetés)
(Spanyolul beszél: Rayma Suprani)
Ekkor történt először, hogy saját bőrömön tapasztaltam a totalitárius cenzúrát.
(Nevetés)
(Spanyolul beszél: Rayma Suprani)
Ám a szabadság hiánya ösztönzőleg hat a kreativitásra, megerősíti azt.
(Spanyolul beszél: Rayma Suprani)
Sok év telt el gyermekkorom óta,
ám az iskolai tanulmányaim során
a jegyzetfüzeteim szélére rajzoltam ahelyett,
hogy a professzoraimra figyeltem volna.
A főiskolán újságírást tanultam
azzal a szándékkal, hogy fejlesszem kommunikációs és íráskészségem,
ám az egyetlen dolog, ami vonzott,
a rajzolás volt.
(Spanyolul beszél: Rayma Suprani)
Demokráciában láttam napvilágot,
egy Venezuela nevű országban, amelyet ma diktatúra ural.
(Spanyolul beszél: Rayma Suprani)
19 éven át dolgoztam
az "El Universal" napi karikaturistájaként,
amely az egyik legnagyobb venezuelai napilap.
Imádtam politikai és kulturális aktualitásokat rajzba önteni.
(Spanyolul beszél: Rayma Suprani)
2014-ben
kirúgtak a laptól egy rajz miatt,
amellyel a venezuelai egészségügyi rendszerre utaltam:
egy egyenes EKG vonalat rajzoltam,
ám a vonalat szándékosan úgy formáltam,
hogy Hugo Chavez egykori venezuelai elnök
aláírására hajazzon.
(Nevetés)
(Spanyolul beszél: Rayma Suprani)
Mindez azután történt, hogy az újságot
egy ismeretlen cég vásárolta fel,
és páran arra gyanakodtunk,
az egyezség mögött a venezuelai kormány áll.
(Spanyolul beszél: Rayma Suprani)
Karikaturistaként a munkám egyre nagyobb nyűgöt jelentett
a diktatúra számára.
A véleménynyilvánítást vagy szabad gondolkodást
sehogyan sem tolerálják.
(Spanyolul beszél: Rayma Suprani)
Miután elküldtek,
mind kevésbé éreztem magam biztonságban a szülőhazámban.
Névtelen hívásokat és halálos fenyegetéseket kaptam.
A köztévében nyilvánosan lejárattak.
Végül elhagyni kényszerültem Venezuelát,
s most Miamiban, Floridában élek,
ahol én magam szabadon szerkeszthetem a munkáimat.
(Spanyolul beszél: Rayma Suprani)
Egy ország szabadságának barométere a politikai karikatúra.
Ezért utálják a diktátorok a karikaturistákat,
és próbálnak kiirtani bármit, ami a társadalmi és politikai témák
görbe tükreként használja a humort.
(Spanyolul beszél: Rayma Suprani)
Egy karikatúra pompásan ötvözi az ötleteket és rajzokat,
amelyek rejtett igazságot tárnak fel.
(Spanyolul beszél: Rayma Suprani)
Egy jó karikatúra egyetlen képkockában képes bemutatni
egy teljes filmet.
(Spanyolul beszél: Rayma Suprani)
Szabatossága révén egy karikatúrának kommunikálni kell egy sztori lényegét.
Ha jól sikerül,
az üzenete szkepticizmussal fertőzheti meg
az embereket.
(Spanyolul beszél: Rayma Suprani)
A karikatúrák megfigyelésen és elemzésen alapulnak.
A karikatúrákat a mitológia múzsái ihletik meg,
s mellettük a klasszikus, modern és őskori történetek is.
(Nevetés)
Amikor azt állítják, a modern kor császárának új ruhája van,
a karikatúrák felfedik: a császár még mindig meztelen.
(Spanyolul beszél: Rayma Suprani)
A karrierem során egyszer malacokat rajzoltam,
politikusokhoz és nemzetőrökhöz hasonlítva őket,
akik diákok békés demonstrálásának beszüntetéséért feleltek.
Egy nap, amikor visszatértem az irodámba,
egy levél várt az asztalomon.
(Spanyolul beszél: Rayma Suprani)
A Venezuelai Sertésszövetség írt.
(Nevetés)
(Spanyolul beszél: Rayma Suprani)
Azt írták,
ne hasonlítsak egy olyan csodás állatot, mint a sertés, politikusokhoz.
(Nevetés)
"A sertés nemes és barátságos,
nagyszerű kabalaállat lehet,
jó házi kedvencnek
és disznóhús formájában táplálékul szolgál."
(Spanyolul beszél: Rayma Suprani)
Szerintem teljesen igazuk volt.
Nem rajzoltam többé malacokat,
csak politikusokat.
(Nevetés)
(Spanyolul beszél: Rayma Suprani)
Egy karikatúra egy látszólag többsávos
információs szupersztrádán közlekedik,
ám valójában e sávok mindegyike
egyetlen bináris válaszhoz vezet, mely vagy pozitív, vagy dühtől fűtött.
"Tetszik" vagy "nem tetszik".
Csak ez a két válasz uralja
a demokratikus gondolkodást az interneten.
(Spanyolul beszél: Rayma Suprani)
Nincs hely többé árnyalt vitáknak,
nincs időnk,
egyszerűen elfogadással, vagy elutasítással reagálunk,
és hagyjuk az algoritmusokat irányítani.
(Spanyolul beszél: Rayma Suprani)
Ám egy karikatúra az árnyalt, mély gondolatok szülötte.
Egy jó karikatúrát alkotni egyet jelent hibák sorozatával,
vázlat követ vázlatot.
Egy karikaturista úgy kell elrejtse munkájában
a tiltott témákat, hogy azzal párbeszédet,
ne vitát generáljon.
(Spanyolul beszél: Rayma Suprani)
Amikor 2013-ban Chavez elnök elhunyt,
azon töprengtem, mi legyen a "La Universal"-ban
aznap megjelenő rajzom.
Én személy szerint örültem, hogy elhunyt,
mert úgy hittem, a hatalma megszűnésével
az országunk közelebb kerülhet a szabadsághoz, és jó idők jöhetnek.
(Spanyolul beszél: Rayma Suprani)
Ám sokan gyászolták Chavezt,
Venezuelát megosztották az érzések.
Néhányan ünnepeltek,
mások sírtak a vezetőjük elvesztése miatt.
(Spanyolul beszél: Rayma Suprani)
Nem tudtam, hogyan tovább,
tényleg nem tudtam, mit rajzoljak e történelmi pillanatban.
Tudtam, hogy az örömem nem csempészhetem be a munkámba,
helyesen kellene cselekednem, tisztelnem az emberek gyászát.
Mit rajzolhattam e körülmények között?
(Spanyolul beszél: Rayma Suprani)
Órákon át készítettem vázlatokat, majd vetettem el őket.
A szerkesztőm hívott azzal,
hogy az aznapi újság anyagai mind késnek,
s kérdezte, én mikorra leszek kész.
Az ötlet az éjszaka közepén villant be.
Lehoztunk aztán egy karikatúrát,
mely történelmi pillanatot örökített meg.
(Spanyolul beszél: Rayma Suprani)
Egy elesett sakkbábu, egy vörös király.
(Spanyolul beszél: Rayma Suprani)
Egy jó karikatúrának nagy hatalma van.
Tettekre és ellenakciókra sarkall.
Ezért fontos, hogy egy karikaturista felelősen használja az erejét
az igazság ábrázolására,
a következményektől való félelem nélkül.
(Spanyolul beszél: Rayma Suprani)
A véleménynek ára van,
és néhány országban ez az ár magas.
(Spanyolul beszél: Rayma Suprani)
Venezuelában
sok békésen tüntető fiatalt öltek meg.
Férfiak és nők raboskodnak
politikai foglyokként.
Éveken át rajzoltam
bebörtönzött nőket,
mert nem akarom, hogy az arcuk feledésbe merüljön.
(Spanyolul beszél: Rayma Suprani)
Idén, egy El Foro Penal nevű rendezvényen,
egy kriminalisztikai fórumon,
ahol ügyvédek pro bono vállalják el
venezuelai politikai foglyok védelmét,
egy fiatal nő lépett hozzám, és azt mondta:
"Börtönben voltam,
mire maga lerajzolta az arcom, lerajzolta a történetem.
E miatt a rajz miatt tudták az emberek, ki vagyok.
A rajza segített, hogy túléljem a börtönben töltött időt.
Köszönöm."
(Spanyolul beszél: Rayma Suprani)
Ez a pillanat rengeteget jelentett nekem,
mert rájöttem, hogyan támogathatom
az országom emlékét és az ott élőket.
(Spanyolul beszél: Rayma Suprani)
Tavaly a bevándorlásról kezdtem rajzolni.
A saját világomat, félelmeimet ábrázoltam,
a bőröndömet, saját gyökereimet,
mindent, amit magam mögött kellett hagyjak Venezuelában.
Azt az örömet is lerajzoltam, amelyet amerikai bevándorlóként,
az új lehetőség kapujában állva éreztem.
(Spanyolul beszél: Rayma Suprani)
Attól kezdve egy sor rajzot készítettem,
melyek a bevándorlás megtapasztalását és pszichológiáját ábrázolták.
(Spanyolul beszél: Rayma Suprani)
Bevándorolni olyan, mint egy másik bolygóra költözni.
Először semmit nem értünk az új világból.
Új kódok, új nyelv
szokatlan eszközök, melyek használatát meg kell tanulniuk,
hogy az új életükhöz alkalmazkodhassunk.
(Spanyolul beszél: Rayma Suprani)
Bevándorlónak lenni olyasmi lehet, mint egy űrhajósnak,
aki a Holdra szállt.
(Spanyolul beszél: Rayma Suprani)
Idővel az a képsorozat utazó kiállítássá nőtte ki magát
az "Én, a bevándorló" néven.
A kiállítás sok városban feltűnt,
köztük Miamiban, Houstonban, Madridban, Barcelonában,
és reméljük, még sokfelé eljut.
(Spanyolul beszél: Rayma Suprani)
A kiállítás a menekülni kényszerültek találkahelye lett,
akik felismerték, hogy szenvedésük, mely a bevándorlás velejárója,
valami, amit mind tapasztaltak.
(Spanyolul beszél: Rayma Suprani)
E rajzokkal azt szeretném sugallni,
hogy a bevándorló nem bűnöző.
A bevándorló olyan személy, akinek az élete derékba tört.
Valaki, aki valószínűleg embertelen körülmények között
vált el a családjától.
Aki arra kényszerült, hogy elhagyja az országát egy jobb élet reményében.
(Spanyolul beszél: Rayma Suprani)
Egy rajz lehet egy hely, egy univerzum,
egy ország vagy társadalom szintézise.
Bemutathatja, hogyan gondolkodunk.
Számomra a rajzolás az ellenállás egy formája.
(Spanyolul beszél: Rayma Suprani)
Egy rajz olyan, mint a Rosetti-kő.
Ha kilökjük a világűrbe,
egy idegen a jövőből bizonyosan tudná,
hogy valamikor a múltban
a civilizációnk szabadon gondolkodhatott.
(Spanyolul beszél: Rayma Suprani)
Az az egy fal, amelyre az anyám engedte, hogy rajzoljak, végtelennek érződik.
Ez az, amiért még mindig rajzolok.
Köszönöm szépen.
(Éljenzés és taps)